

**OBČINA DRAVOGRAD**

Trg 4. julija 7, 2370 Dravograd, tel.: +386 2 872 35 60, faks: +386 2 872 35 74

[http://www.dravograd.si](http://www.dravograd.si/); e-mail: [obcina@dravograd.si](mailto:tajnistvo@dravograd.si)

Številka: 430-0001/2026  
Datum: 8. 1. 2026

**RAZPISNA DOKUMENTACIJA**

**ZA JAVNI POZIV ZA SOFINANCIRANJE PROGRAMOV IZOBRAŽEVANJA ODRASLIH V OBČINI DRAVOGRAD ZA LETO 2026**

**VSEBINA RAZPISNE DOKUMENTACIJE**

Razpisna dokumentacija javnega poziva za sofinanciranje odraslih v Občini Dravograd za leto 2026 (v nadaljevanju: poziv) vsebuje:

1. Povabilo k oddaji vloge.
2. Obseg storitev.
3. Splošni podatki o naročilu.
4. Navodila vlagateljem za izdelavo vloge.
5. Dostava vloge na javni poziv.
6. Pravno obvestilo.
7. Pravno varstvo vlagateljev.
8. Prijavni obrazci.
9. Pogodba.
10. Merila.

Občina Dravograd

Župan Anton Preksavec

1. **POVABILO K ODDAJI VLOGE**

V skladu z določili Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 11/14 – popr., 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A, 80/20 – ZIUOOPE, 62/24 – odl. US, 102/24 – ZLV-K in 83/25 – ZOUL, v nadaljevanju: ZLS), s smiselno uporabo Zakona o izobraževanju odraslih (Uradni list RS, št.6/18,189/20– ZFRO in 16/24– ZOsn-K, v nadaljevanju: ZIO-1) in drugimi podzakonskimi akti vabi Občina Dravograd zainteresirane izvajalce izobraževanja odraslih, ki izpolnjujejo razpisne pogoje, k oddaji vloge. Vlogo je treba izdelati in oddati v skladu s temi navodili, pogoji poziva in razpisno dokumentacijo. Javni poziv je objavljen na spletni strani občine in v Uradnem listu RS.

Pristojna oseba za dajanje informacij in pojasnil je Barbara Žlaus, ki jo lahko kontaktirate na telefonsko številko: 02 87 23 571 ali na e-naslov: [barbara.zlaus@dravograd.si](mailto:barbara.zlaus@dravograd.si).

1. **OBSEG STORITEV**

Obseg storitev je določen z javnim pozivom.

Način financiranja oz. nakazilo proračunskih sredstev s strani Občine Dravograd bo realizirano

v skladu s podpisano pogodbo s posameznim izvajalcem.

1. **SPLOŠNI PODATKI O NAROČILU**

Podatki so podrobneje navedeni v besedilu javnega poziva.

1. **NAVODILO ZA IZDELAVO VLOGE**

Vlagatelji morajo izpolnjevati naslednje pogoje:

* so pravne osebe, ki imajo v sodnem registru vpisano dejavnost izobraževanja odraslih,
* izvajajo tovrstne programe že vsaj dve leti,
* imajo zagotovljene materialne, kadrovske, prostorske in organizacijske pogoje za izvedbo programov, ki so predmet poziva,
* prijavljeni programi oz. dejavnosti, ki se financirajo iz kateregakoli drugega vira proračuna Občine Dravograd, ne morejo biti predmet sofinanciranja tega poziva,
* prijavljeni programi oz. dejavnosti niso dvojno financirani iz kakršnih koli drugih javnih sredstev (državna sredstva, EU sredstva),
* prijavljen program je dostopen vsem občanom in je zanje brezplačen,
* nimajo neporavnanih obveznosti do Občine in države v višini več kot 50 eur,
* odgovorna oseba vlagatelja ni bila pravnomočno obsojena v zvezi s svojim delom.

Kot program se štejejo aktivnosti, ki se izvajajo vsaj 12 ur.

Upravičenci morajo izpolnjevati zgoraj navedene pogoje na dan objave javnega poziva. Vlagatelj mora vlogo izdelati v slovenskem jeziku.

Razpisno dokumentacijo lahko vlagatelji v razpisnem roku dvignejo pri vložišču, na sedežu Občine Dravograd na naslovu Trg 4. julija 7, 2370 Dravograd, od prvega dne razpisnega roka ali si jo natisnejo z občinske spletne strani na povezavi: [Javni razpisi, natečaji... Občine Dravograd](https://www.dravograd.si/objave/58).

1. **DOSTAVA VLOGE NA JAVNI POZIV**

Vlagatelji lahko vlogo oddajo **od vključno 19. januarja 2026 do vključno 26. januarja 2026** na dva načina:

1. osebno, pri vložišču Občine Dravograd na naslovu Trg 4. julija 7, 2370 Dravograd, v času uradnih ur,
2. priporočeno po pošti na naslov Občina Dravograd, Trg 4. julija 7, 2370 Dravograd.

Vloga je pravilna, če je oddana pravočasno do vključno 26. januarja 2026, na v razpisni dokumentaciji navedenih obrazcih in s priloženimi dokazili oz. prilogami, ki jih zahtevajo obrazci v zaprti kuverti s pripisom »Ne odpiraj – javni poziv za sofinanciranje programov izobraževanja odraslih v Občini Dravograd za leto 2026«.

Razpisna dokumentacija se objavi na spletni strani Občine Dravograd: <https://www.dravograd.si/Razpisi> in je od dneva objave poziva na voljo pri vložišču, na sedežu občine. Za dajanje dodatnih pojasnil oz. informacij je pooblaščena Barbara Žlaus, ki jo lahko kontaktirate po elektronski pošti: [barbara.zlaus@dravograd.si](mailto:barbara.zlaus@dravograd.si) oz. na telefonsko številko: 02 87 23 571.

Vlogi na poziv je treba predložiti:

* Izpolnjeno, podpisano in ožigosano vlogo.
* Izpolnjene razpisne obrazce.
* Izpis iz sodnega registra oz. drugo ustrezno dokazilo.
* Program za leto 2026 s predvidenimi aktivnostmi in termini izvajanja.
* Poročilo o dosedanjih dosežkih v lokalnem okolju oz. o izvedenem programu (poročilo minulega leta).

Vse kopije dokumentov morajo biti enake originalu, podpisane s strani odgovorne osebe vlagatelja in ožigosane. Če vlagatelj ne posluje z žigom, mora biti to na dokumentih izrecno navedeno.

Za vlogo, oddano priporočeno po pošti, se šteje, da je pravočasna, če je oddana na pošto zadnji dan razpisnega roka. Nepravilno opremljene kuverte bodo izločene.

Priporoča se uporaba predizpolnjene predloge kuverte, ki je del razpisne dokumentacije, in se jo prilepi na kuverto.

Vloge, ki prispejo prepozno, bodo s sklepom zavržene.

1. **PRAVNO OBVESTILO**

Z oddano vlogo na javni poziv vlagatelj dovoljuje objavo in obdelavo osebnih podatkov z namenom vodenja poziva, objave prejemnikov sredstev na občinski spletni strani in za statistične namene v skladu z zakonom, ki ureja dostop do informacij javnega značaja, in zakonom, ki ureja varstvo osebnih podatkov.

Oddaja vloge pomeni, da vlagatelj soglaša z vsemi pogoji in določili poziva ter sprejema in v celoti soglaša z vzorcem pogodbe, ki je sestavni del razpisne dokumentacije, zato parafiranega vzorca pogodbe ni treba priložiti k vlogi.

1. **PRAVNO VARSTVO VLAGATELJEV**

Postopek tega javnega poziva se vodi v skladu z zakonodajo, navedeno v 1. točki te razpisne dokumentacije.

Tričlanska komisija za odpiranje in vrednotenje vlog (v nadaljevanju: komisija), imenovana z odločbo župana, bo pravočasno dostavljene in pravilno označene vloge odprla v osmih dneh po poteku roka za oddajo vlog po vrstnem redu prispetja. Odpiranje vlog bo v obdobju od 27. 1. 2026 do 3. 2. 2026 in ne bo javno.

Komisija bo za vsako vlogo ugotovila, ali je popolna glede na razpisne pogoje.

Popolna bo tista vloga, ki bo vsebovala vse zahtevane sestavine in priloge ter izpolnjevala vse pogoje iz poziva in ostale dokumentacije ter bo posredovana izključno na predpisanih obrazcih.

Vlagatelji z oddajo vloge na poziv dovoljujejo komisiji, da v primeru dvoma pred morebitnim pozivom k dopolnitvi, pridobi javno dostopne podatke o vlagatelju in jih upošteva v procesu vrednotenja vloge.

Vlagatelji nepopolnih ali nejasnih vlog bodo pozvani, da vlogo dopolnijo v roku osmih (8) dni.

Nepopolne vloge, ki ne bodo dopolnjene v roku oz. bo dopolnitev neustrezna, bodo s sklepom zavržene. Vloge, ki ne izpolnjuje pogojev poziva oz. vlagatelj ne more biti upravičena oseba poziva, bodo s sklepom zavrnjene.

Komisija bo ovrednotila vse popolne vloge glede na kriterije in merila za ocenjevanje ter vrednotenje, kot so določeni v objavi poziva.

Komisija se o morebitnih nejasnostih iz vloge lahko posvetuje z vlagateljem.

V primeru, da sicer formalno popolna vloga ne bo imela vseh vsebinskih podatkov, potrebnih za dodeljevanje točk, bo komisija pri merilu, kjer ne bo podatka, vlagatelju dodelila nič (0) točk.

Da je program upravičen do sofinanciranja, mora po merilih iz 7. točke zbrati vsaj 110 točk. Višina sofinanciranja je odvisna od števila zbranih točk.

Vrednost točke (pri programih) se vsako leto izračuna na osnovi razpoložljivih sredstev in skupnega števila točk ovrednotenih programov ob upoštevanju pogoja iz prejšnjega odstavka.

Na podlagi predloga komisije o višini dodeljenih sredstev posameznim vlagateljem bo odločil pristojni organ občinske uprave s sklepom.

Vlagateljem se bodo o izbiri / ne izbiri vročili sklepi najpozneje v dveh mesecih od datuma odpiranja vlog. Zoper sklep je dopustna pritožba na župana Občine Dravograd. Odločitev župana je dokončna. Predmet pritožbe ne morejo biti postavljeni pogoji in merila poziva.

Z izbranim vlagateljem se bo sklenila pogodba o sofinanciranju, kjer se bodo podrobneje opredelile pravice in dolžnosti obeh pogodbenih strank ter način nadzora nad izvajanjem pogodbe. Vložena pritožba ne zadrži podpisa pogodb z izbranimi vlagatelji.

1. PRIJAVNI OBRAZCI
2. POGODBA
3. MERILA